CELEX: 62015CN0412
Language: mt
Date: 2015-07-28 00:00:00
Title: Kawża C-412/15: Talba għal deċiżjoni preliminari mressqa mill-Hessisches Finanzgericht (il-Ġermanja) fit-28 ta’ Lulju 2015 – TMD Gesellschaft für transfusionsmedizinische Dienste mbH vs Finanzamt Kassel II – Hofgeismar

30.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 398/13
            
         Talba għal deċiżjoni preliminari mressqa mill-Hessisches Finanzgericht (il-Ġermanja) fit-28 ta’ Lulju 2015 – TMD Gesellschaft für transfusionsmedizinische Dienste mbH vs Finanzamt Kassel II – Hofgeismar
   (Kawża C-412/15)
   (2015/C 398/16)
   Lingwa tal-kawża: il-Ġermaniż
   
      Qorti tar-rinviju
   
   Hessisches Finanzgerichts
   
      Partijiet fil-kawża prinċipali
   
   
      Rikorrenti: TMD Gesellschaft für transfusionsmedizinische Dienste mbH.
   
      Konvenut: Finanzamt Kassel II – Hofgeismar
   
      Domandi preliminari
   
   
               1)
            
            
               L-Artikolu 132(1)(d) tad-Direttiva 2006/112/KE (1) għandu jiġi interpretat fis-sens li l-provvista ta’ demm tinkludi wkoll il-provvista ta’ plażma miksuba mid-demm?
            
         
               2)
            
            
               Fil-każ ta’ risposta fl-affermattiv għall-ewwel domanda: dan japplika wkoll għall-plażma intiża, mhux għal użu terapewtiku dirett, iżda esklużivament għall-produzzjoni ta’ mediċini?
            
         
               3)
            
            
               Fil-każ ta’ risposta negattiva għat-tieni domanda: il-klassifikazzjoni tal-plażma bħala “demm” għandha tiddependi biss mill-użu intenzjonat tagħha jew għandu wkoll jittieħed inkunsiderazzjoni l-użu teoretiku li jista’ jsir minnha?
            
         
      (1)  Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1).